Številka: 032-3/2010-14

**ZAPISNIK**

13. redne seje Občinskega sveta občine Rogašovci, ki je bila **v petek, 1. 6. 2012, ob 18. uri** v prostorih kulturne dvorane v Svetem Juriju 13 b, ki jo je vodil župan občine, Edvard Mihalič.

**Prisotni**:

- župan občine Edvard Mihalič

* člani občinskega sveta: Jožef Bagar, Branko Novak, Suzana Turha, Julijana Meckar, Anton Buček, Stanko Baranja, Marija Mekiš, Majda Bunderla, Karel Horvat, Andrej Kisilak, Jožica Fükaš, Drago Kikec

**Ostali prisotni- vabljeni:**

* direktorica ZD M. Sobota Edith Žižek Sapač,
* ravnatelj OŠ Aleksander Mencigar in Miran Rantaša računovodja SOVIZ
* predsednica NO Gita Sever
* tajnica občine Marija Saje, poslovna sekretarka Simona Janič, finančnik II Dragica Tomović in Andreja Štesl – svetovalka II.

**Odsotni:** Simon Kranjec, Martin Ficko, Andreja Nemec- člani OS (opravičeno).

***Tč. 1– Otvoritev seje in ugotovitev sklepčnosti***

Župan je pozdravil vse navzoče in ugotovil, da je občinski svet sklepčen (prisotnih 12 članov občinskega sveta).

***Tč. 2–Obravnava in potrditev dnevnega reda***

Župan je predlagal, da občinski svet dela po predlaganem dnevnem redu in dal na glasovanje

**S K L E P št. 139**

**Sprejme se naslednji DNEVNI RED:**

1. **Otvoritev seje in ugotovitev sklepčnosti.**
2. **Obravnava in potrditev dnevnega reda.**
3. **Pregled in potrditev zapisnika 12. seje Občinskega sveta Občine Rogašovci.**
4. **Pregled in potrditev zapisnika 6. in 7. dopisne seje.**
5. **Obravnava poslovnega poročila za leto 2011 Zdravstvenega doma Murska Sobota in seznanitev s predlogom Sveta zavoda o pokritju izgube za leto 2011.**
6. **Obravnava poslovnega poročila za leto 2011 Osnovne šole Sveti Jurij.**
7. **Obravnava končnih poročil o opravljenem nadzoru Nadzornega odbora Občine Rogašovci v letu 2010.**
8. **Obravnava premoženjske bilance občine Rogašovci za leto 2011**
9. **Obravnava Odloka o spremembah in dopolnitvah Odloka o podrobnem prostorskem načrtu za kamnolom v Sotini.**
10. **Obravnava predloga Odloka o programu opremljanja stavbnih zemljišč in merilih za odmero komunalnega prispevka na območju občine Rogašovci.**
11. **Pobude in vprašanja.**
12. **Razno.**

**Pred glasovanjem je bilo prisotnih 12 članov** občinskega sveta, od tega je **11 članov glasovalo ZA**. Sklep **JE BIL sprejet.**

***Tč. 3– Pregled in potrditev zapisnika12. redne seje Občinskega sveta Občine Rogašovci***

Na zapisnik 12. redne seje občinskega sveta ni bilo pripomb, zato je bil dan na glasovanje

**S K L E P št. 140**

**Potrdi se zapisnik 12. redne seje Občinskega sveta Občine Rogašovci.**

**Pred glasovanjem je bilo prisotnih 12 članov** občinskega sveta, od tega je **12 članov glasovalo ZA**.

Sklep **JE BIL sprejet**

***Tč. 4 – Pregled in potrditev zapisnika 6. in 7. dopisne seje***

Na zapisnik 6. in 7. dopisne seje občinskega sveta ni bilo pripomb, zato sta bila dana na glasovanje naslednja dva sklepa:

**S K L E P št. 141**

**Potrdi se zapisnik 6. dopisne seje Občinskega sveta Občine Rogašovci.**

**Pred glasovanjem je bilo prisotnih 12 članov** občinskega sveta, od tega je **12 članov glasovalo ZA**.

Sklep **JE BIL sprejet**

In

**S K L E P št. 142**

**Potrdi se zapisnik 7. dopisne seje Občinskega sveta Občine Rogašovci.**

**Pred glasovanjem je bilo prisotnih 12 članov** občinskega sveta, od tega je **12 članov glasovalo ZA**.

Sklep **JE BIL sprejet**

***Tč. 5 – Obravnava poslovnega poročila za leto 2011 Zdravstvenega doma Murska Sobota in seznanitev s predlogom Sveta zavod o pokritju izgube za leto 2011***

Prisotna direktorica Zdravstvenega doma je predstavila poslovno poročila zavoda za leto 2011. Povedala je, da je zavod v lanskem letu posloval z izgubo v višini 143.072 EUR. Kljub sprejetim sanacijskim ukrepom in ki jih zavod delno že izvaja (zmanjševanje del. kadra, zmanjšanje nabave drobnega inventarja in osnovnih sredstev idr.) , pa je povedala, da zavod nastale izgube ne bo mogel pokriti sam, zato je Svet zavoda ZD M. Sobota na svoji seji sprejel sklep, da se naj ustanoviteljem predlaga, da bi presežek odhodkov nad prihodki pokrili ustanovitelji zavoda, in sicer v višini deleža, s katerim se financirajo investicije za zdravstveni dom.

V nadaljevanju je povedala tudi, da je Mestna občina Murska Sobota ustanovila delovno skupino, ki ugotavlja vzroke izgube zavoda.

Julijana Meckar je podala kritiko na občine ustanoviteljice, ki bi na nastalo stanje lahko odreagirale že prej, saj se ta situacija vleče že nekaj let. Varčevanje pa je nujno potrebno – na kadrih oz. na vseh področjih, kjer je le možno.

Druge razprave ni bilo

**Občinski svet se je seznanil s poslovnim poročilom Zdravstvenega doma Murska Sobota za leto 2011.**

***Tč. 6 – Obravnava poslovnega poročila za leto 2011 Osnovne šole Sveti Jurij***

Poslovno poročilo je predstavil ravnatelj šole. Povedal je, da je šola v lanskem letu poslovala uspešno. Ugotovljeni presežek prihodkov nad odhodki v letu 2011 je znašal 8.525,35 EUR in se bo namenil za investicije. Nekaj denarja je bilo zbranega tudi v šolskem skladu, ta denar se bo namenil za projekt Letna učilnica.

S finančne strani je poročilo podal še računovodja SOVIZ Miran Rantaša ter povedal, da je šola poslovala učinkovito in gospodarno ter da je občina kot ustanoviteljica zavoda skozi celot leto svoje obveznosti poravnavala pravočasno in v celoti.

V nadaljevanju je ravnatelj seznanil člane občinskega sveta še z inšpekcijskim nadzorom, ki je bil izveden na področju predšolske vzgoje v vseh vzgojno varstvenih enotah. Manjše nepravilnosti, ki so bile ugotovljene so bile odpravljene v prvi polovici meseca maja.

Župan je povedal, da se je udeležil zaključne prireditve projekta Ločujmo - varujmo v organizaciji Cero Puconci, v kateri so sodelovale sosednje osnovne šole in prejele tudi nagrade, naše šole pa tam ni bilo. Prav tako naša šola ni sodelovala v projektu »Kuhna pa to" - tekmovanje osnovnih šol v kuhinjskih veščinah avtohtonih lokalnih značilnosti, v katerem je Osnovna šola Kuzma dosegla odlične rezultate. Apeliral je na ravnatelja, da se naj, tudi zaradi prepoznavnosti, na takšne projekte prijavlja naša šola.

Ravnatelj je povedal, da šola sodeluje v različnih projektih, ki prav tako vplivajo na prepoznavnost šole, bo pa v prihodnje upošteval županov predlog, da bo šola sodelovala tudi na takšnih projektih.

V nadaljevanju je bila izpostavljena tudi problematika šolskega okoliša – vpisi naših otrok v Osnovno šolo na Cankovi. Ravnatelj je povedal, da je naredil vse kar je v njegovi moči, da se otroci iz naše šole ne bi vpisali v sosednjo šolo, očitno pa je njegova angažiranost premalo in bi bilo potrebno sodelovanje tudi občine v tej zadevi.

Zakon o uravnoteženju javnih financ uvaja veliko sprememb, ki posegajo tudi v vzgojo in izobraževanje. Ena izmed teh je tudi sklepanje podjemnih pogodb – Čebelarski krožek. Zadevo bo potrebno rešiti na relaciji Čebelarsko društvo – občina.

**RAZPRAVA**

**Bagar Jožef** je pohvalil poslovanje in delo osnovne šole, je pa povedal da primanjkuje angažiranosti zaposlenih izven delovnega časa.

**Meckar Julijana** je prav tako izrazila pohvalo zavodu OŠ. Povedala je, da učencev, ki že obiskujejo šolo na Cankovi ne moremo več dobiti nazaj, lahko pa se potrudimo in zadržimo tiste, ki še niso vpisani v sosednjo šolo in tako poskrbimo za ohranitev oddelkov na naši šoli.

Druge razprave ni bilo.

**Občinski svet se je seznanil s Poslovnim poročilom Osnovne šole Sveti Jurij za leto 2011.**

***Tč. 7 – Obravnava končnih poročil o opravljenem nadzoru Nadzornega odbora Občine Rogašovci v letu 2010***

Poročila so člani občinskega sveta prejeli z gradivom za sejo, v strnjeni obliki pa jih je podala predsednica nadzornega odbora Gita Sever.

**RAZPRAVA**

**Jožef Bagar** je vprašal, kaj naj bi pomenilo mnenje s pridržkom. Njegova presoja glede tega je, da je poročilo pozitivno ali negativno. Pri delu nadzornega odbora ga moti tudi to, da se nadzirajo društva, ki poslujejo z izjemno malimi finančnimi sredstvi ter se jim ugotavljajo kršitve in da se vsako leto nadzirajo ista društva.

**Karel Horvat** je podal kritiko na delo nadzornega odbora ter povedal, da je iz nekaterih poročil razvidno, da se podajajo kritike prav na določene osebe.

**Julijana Meckar** je povedala, da nadzorni odbor ne dela proti zakonskim določilom oziroma da dela v skladu s poslovnikom. po njenem mnenju kakovostni šport dobi premalo sredstev. Predsednico NO pa je opozorila glede zapisa v poročilih, kjer so omenjeni Slovenski računovodski standardi – ti standardi so zahtevni in jih je potrebno poznati, da lahko ugotavljaš skladnost z njimi.

O letnem programu športa itak najprej odloči občinski svet, zato je nesmiselno sedaj kaj spreminjati ali nergati. Zanima pa jo , ali so bila sredstva, ki jih društva niso namensko porabila, vrnjena v občinski proračun in v kakšni višini.

Župan je odgovoril, da je nekaj sredstev bilo vrnjenih.

Druge razprave ni bilo.

**Občinski svet občine Rogašovci se je seznanil s poročili Nadzornega odbora za leto 2010.**

***Točka 8 – Obravnava premoženjske bilance občine Rogašovci za leto 2011***

Gradivo za to točko so člani občinskega sveta prejeli z gradivom za sejo, nekaj dodatnih obrazložitev pa je na sami seji podala še finančnica Dragica Tomović.

Razprave ni bilo.

**Občinski svet se je seznanil s premoženjsko bilanco občine Rogašovci za leto 2011.**

***Točka 9 –Obravnava Odloka o spremembah in dopolnitvah Odloka o podrobnem prostorskem načrtu za kamnolom v Sotini***

Andreja Štesl, svetovalka je povedala, da sta Cestno podjetje in Zavod za varstvo narave dogovorila časovne spremembe, zato je vsebina tega odloka v rokih, ki se nanašajo na izkoriščanje izrabe surovin – gre za časovni zamik.

Podan je bil predlog za sanacijo ceste zaradi gozdov, do katerih morajo lastniki le-teh imeti neoviran dostop. Župan je povedal, da Cestno podjetje situacijo pozna in da mora za sanacijo te ceste tudi poskrbeti.

Pripomb na odlok ni bilo kot tudi razprave ne, zato je župan predlagal, da se odlok sprejme po skrajšanem postopku in dal na glasovanje naslednje sklepe:

**S K L E P št. 143**

**Odlok o spremembah in dopolnitvah Odloka o podrobnem prostorskem načrtu za kamnolom v Sotino se sprejeme po skrajšanem postopku.**

**Pred glasovanjem je bilo prisotnih 12 članov** občinskega sveta, od tega je **11 članov glasovalo ZA**.

Sklep **JE BIL sprejet**

**S K L E P št. 144**

**Sprejme se Odlok o spremembah in dopolnitvah Odloka o podrobnem prostorskem načrtu za kamnolom v Sotini v prvi obravnavi.**

**Pred glasovanjem je bilo prisotnih 12 članov** občinskega sveta, od tega je **11 članov glasovalo ZA**.

Sklep **JE BIL sprejet**

**S K L E P št. 145**

**Sprejme se Odlok o spremembah in dopolnitvah Odloka o podrobnem prostorskem načrtu za kamnolom v Sotini v drugi obravnavi.**

**Pred glasovanjem je bilo prisotnih 12 članov** občinskega sveta, od tega je **11 članov glasovalo ZA**.

Sklep **JE BIL sprejet**

***Tč. 10 - Obravnava predloga Odloka o programu opremljanja stavbnih zemljišč in merilih za odmero komunalnega prispevka na območju občine Rogašovci***

Marija Saje, tajnica občine je povedla, da je bil odlok za drugo obravnavo pripravljen skladu s pripombami, ki so bile podane v prvi obravnavi. Iz odloka so bile izvzete le določbe, ki pa bodo zajete v pravilniku o odmeri in obračunavanju komunalnega prispevka, kateri je že v pripravi i je bil posredovanj članom Komisije za statut in pravna vprašanja.

Razprave ni bilo, zato je župan dal na glasovanje

**S K L E P št. 146**

**Sprejme se Odlok o programu opremljanja stavbnih zemljišč in merilih za odmero komunalnega prispevka na območju občine Rogašovci v predlagani obliki v drugi obravnavi.**

**Pred glasovanjem je bilo prisotnih 12 članov** občinskega sveta, od tega je **12 članov glasovalo ZA**.

Sklep **JE BIL sprejet**

***Točka 11 – Pobude in vprašanja***

**Župan** je člane občinskega sveta seznanil

* s spremembo glede projekta Vodooskrba Pomurja, in sicer se sprememba nanaša na vodenje in koordinacijo, katero bo namesto občine Gornji Petrovi prevzela občina Grad (finančne zadeve), ki bo s podpisom aneksa prevzela nosilno vlogo pri nadaljevanju izvajanja projekta.

Povedal je tudi, da je srečanju z predstavniki vlade, le tem zastavil vprašanje glede izgradnje vodovoda v Pomurju – sistem B ter da mu je minister Bogović v odgovor povedal, da je izgradnja te investicije predvidena v letu 2013.

Ker pa je potrebno podpisati aneks k osnovni Pogodbi o izgradnji, obratovanju in skupnemu upravljanju projekta »Oskrba s pitno vodo Pomurja - sistem B«, je župan predlagal, da se sprejme

**S K L E P št. 147**

**Občinski svet občine Rogašovci pooblašča župana Edvarda Mihaliča za podpis**

**Aneksa št. 1 k Pogodbi o izgradnji, obratovanju in skupnemu upravljanju projekta »Oskrba s pitno vodo Pomurja - sistem B« z dne, 2. 3. 2010.**

**Pred glasovanjem je bilo prisotnih 12 članov** občinskega sveta, od tega je **12 članov glasovalo ZA**.

Sklep **JE BIL sprejet.**

* s potekom izgradnje kanalizacije v občini, s pripravo dokumentacije za 2. fazo, saj je odprt razpis, na katerem bo občina kandidirala za sredstva.
* izvedbo postopka javnega naročila za izbor najugodnejšega ponudnika za rekonstrukcijo in obnovo LC in JP v občini. Ponudbo je podalo je Cestno podjetje iz Murske Sobota, postopek javnega naročanja je v izvajanju, ko bo končan, se bodo dela začela izvajati. Povedal je še, da most v Serdici sedaj ni v načrtu, ker zaradi soglasij ARSO še nimamo gradbenega dovoljenja.
* Univerzitetni klinični center Maribor je poslal prošnjo za sofinanciranje nabave avtobusa za potrebe krvodajalske akcije na terenu. Predlagajo znesek v višini 0,50 EUR na prebivalca občine. Na sestanku županov UE M. Sobota, ki je bil na Mestni občini Murska Sobota, je predstavnik UKC dr. Gregor Pivec pozval vse župane, da pristopijo k temu projektu in podpišejo pristopno izjavo. Polovico sredstev bo prispeval UKC Maribor. Župan je občinskemu svetu predlagal, da bi občina pristopila k projektu in sredstva za to zagotovila v proračunu za leto 2013;
* občina predvideva v letu 2013 odkup parcele-sadovnjaka, katerih lastniki so Kišfalvijevi iz Rogašovec, in sicer za potrebe osnovne šole;
* na občinski upravi v sklopu režijskega obrata občine je poskusno začel delati Daniel Vidonja kot gradbeni inženir, vodja režijskega obrata in vršilec nadzora pri manjših gradbenih delih;
* ta mesec bo še ena seja občinskega sveta zaradi nujnosti sprejetje odloka o formiranju in vodenju podjetja glede izgradnje vodovodnega sistema Pomurja – sistem B.

**Andreja Kisilaka** je zanimalo, kako bi rešili postavitev kažipotov oz. smernih tabel, ki bi bili v pomoč turistom za lažjo orientacijo v občini (glede same postavitve in sofinanciranja nabave kažipotov).

Župan je predlagal, da se naj sestaneta Odbor za turizem in Turistično društvo ter najdeta primerno rešitev.

***Tč. 12 – Razno***

Ni bilo razprave.

Seja je bila končana ob 20.30.

Zapisala Župan občine

Simona Janič Edvard Mihalič

**Zapisnik je bil zaključen s sklepom št. 147.**